

ที่ มท ๐๘๑๐.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ 2568

เรื่อง ขอเชิญเข้าร่วมการประชุม เรื่อง การขับเคลื่อนน้ำดื่มสะอาดบริการประชาชน และการป้องกันและแก้ไขปัญหา
 ไฟป่า หมอกควัน และฝุ่นละอองขนาดเล็ก PM2.5

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ระเบียบวาระการประชุมฯ จำนวน 1 ฉบับ

ด้วยรองนายกรัฐมนตรีและรัฐมนตรีว่าการกระทรวงมหาดไทย (นายอนุทิน ชาญวีรกูล) ได้มอบนโยบายของกระทรวงมหาดไทย 5 นโยบาย โดยนโยบายที่ 5 “น้ำดื่มสะอาดบริการประชาชน” มุ่งเน้นการส่งเสริมให้ประชาชนมีน้ำสะอาดใช้อย่างเพียงพอ และเป็นการลดภาระค่าใช้จ่ายของประชาชนในครัวเรือน โดยเฉพาะค่าใช้จ่ายจากการซื้อน้ำดื่มสำหรับบริโภค และประกอบกับในปัจจุบัน
ได้เกิดสถานการณ์เรื่องไฟป่า หมอกควัน และฝุ่น PM2.5 ในหลายพื้นที่ ส่งผลกระทบประชาชน

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนน้ำดื่มสะอาด
บริการประชาชน และการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5 เป็นไปด้วยความเรียบร้อย จึงได้กำหนดจัดการประชุม เรื่อง การขับเคลื่อนน้ำดื่มสะอาดบริการประชาชน และการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5 ในวันพุธที่ 5 กุมภาพันธ์ 2568 เวลา 08.30 น. ผ่านระบบออนไลน์ Cisco Meeting และ Facebook Live เพจ “ท้องถิ่นไทย”
โดยมีอธิบดีกรมส่งเสริมการปกครองท้อถิ่นเป็นประธาน ในการนี้ จึงขอความร่วมมือจังหวัดดำเนินการ ดังนี้

1. แจ้งท้องถิ่นจังหวัดเข้าร่วมการประชุมชี้แจงฯ ผ่านระบบการประชุมทางไกล
ผ่านเครือข่ายอินเทอร์เน็ต (Web Conference) ตามวัน และเวลาดังกล่าว

2. แจ้งองค์กรปกครองส่วนท้องถิ่นในพื้นที่เข้าร่วมการประชุมชี้แจงฯ ผ่าน Facebook Live เพจ “ท้องถิ่นไทย” ตามวัน และเวลาดังกล่าว

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ......................................

ผอ.กพส. ...................................

รกน.ผชช.บศ. ...........................

ผอ.กง.พค. .................................

อภิวิชญ์ หน.กง. .........................

มุดดัซซีร จนท. ...........................

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ผู้ประสานงาน นายมุดดัซซีร สลาตาโซะ